stanford-oval/wikipedia huggingface dataset:
Intermezzo (täsmennyssivu)

Intermezzo on:
Intermezzo, musiikkitermi.
Intermezzo, Richard Straussin ooppera.
InterMezzo, tiedostojärjestelmä.
Intermezzo, elokuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Intermezzo”, voi hakea sivunnimihaulla, laajalla sivunnimihaulla tai tekstihaulla.
Interlisp

Interlisp on Lisp-tyylinen ohjelmointikieli ja -ympäristö. Sen kehityksen aloitti BBN Technologies vuonna 1967 nimellä BBN LISP, ja se toimi alun perin PDP-10-tietokoneiden TENEX-osituskäyttöjärjestelmällä. Kun yhtiön työntekijät Danny Bobrow, Warren Teitelman ja Ronald Kaplan siirtyivät BBN:ltä  Xerox PARC:lle, kieli nimettiin Interlispiksi. Interlispistä tuli suosittu Lisp-kehitin Stanfordin yliopistossa ja DARPA:ssa. Interlispin etuihin kuuluivat muun muassa debuggeri ja yksinkertaisten virheiden automaattinen korjaus (DWIM, Do What I Mean).
Itay Shechter

Itay Shechter (2016)
Itay Menachem Shechter (hepr. ‏איתי מנחם שכטר‎; s. 22. helmikuuta 1987 Ramat Yishai, Israel) on israelilainen jalkapalloilija, joka edustaa Ligat ha'Alissa pelaavaa Maccabi Haifa FC:tä. Pelinumerolla 9 pelaavan Shechterin pelipaikka on hyökkääjä. Hän kuuluu Israelin jalkapallomaajoukkueeseen. Shechter on molempijalkainen.
Ura

Israelissa uransa aloittanut Shechter siirtyi ensimmäistä kertaa ulkomaille vuonna 2011, kun hän siirtyi Hapoel Tel Aviv FC:stä saksalaiseen 1. FC Kaiserslauterniin. Hapoelin riveissä Shechter pääsi pelaamaan Mestareiden liigaa vuonna 2010. Kaiserslauternia Shechter edusti vuoteen 2013 asti tekemättä läpimurtoa. Hän kävi välillä lainalla Valioliigan Swansea Cityssä onnistumatta sielläkään. Kaudeksi 2013-14 Shecheter palasi takaisin Tel Aviviin, mutta puolen vuoden ja seitsemän liigamaalin jälkeen hänet lainattiin tammikuussa 2014 Ligue 1:n nousijaseuraan FC Nantesiin. Hän ei tehnyt lainapestinsä aikana yhtään maalia, mutta Nantes osti hänet silti omakseen kesällä 2014. Helmikuussa 2015 Shechter siirtyi kotimaansa Maccabi Haifa FC:hen.
Israelin jalkapallomaajoukkueessa 178 senttimetriä pitkä Shechter debytoi vuonna 2009 ja on ollut yksi maajoukkueen tärkeistä pelaajista.
Käännös suomeksi
Swordfish

Swordfish tarkoittaa:
Fairey Swordfish, brittiläinen torpedopommittaja
Salasana: Swordfish, yhdysvaltalainen elokuva
USS Swordfish kahden Yhdysvaltain laivaston aluksen nimenä
Swordfish-luokka (hävittäjä), 1800-luvun lopulla valmistunut torpedovenehävittäjäluokka
Swordfish-luokka (sukellusvene), sukellusveneluokka
HMS Swordfish (1895), Swordfish-luokan torpedovenehävittäjä
HMS Swordfish (1916), höyrykäyttöinen sukellusvene
HMS Swordfish (61S), S-luokan sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Swordfish”, voi hakea sivunnimihaulla, laajalla sivunnimihaulla tai tekstihaulla.
Succès de scandale

Edouard Manet’n maalauksesta Aamiainen ruohikolla (1863) muodostui succès de scandale sen kuvaaman alastomuuden vuoksi.
Kuningas Ubun (1896) käsiohjelma. Ensi-illan kerrotaan pöyristyttäneen yleisöä niin, että seurauksena oli valtava mellakka.
Succès de scandale (ranskaa, suom. ”menestys skandaalista”) on nimitys taideteokselle tai muulle ilmiölle, josta tulee suosittu tai kuuluisa skandaalinkäryisen sisältönsä ansiosta. Tällainen teos ei saavuta kuuluisuutta ja menestystä taiteellisten ansioittensa vaan herättämänsä kohun ansiosta. Tämä ei kuitenkaan tarkoita, etteikö teos voisi olla onnistunut sisältönsä puolesta. Esimerkki laajaa arvostusta nauttivasta succès de scandalesta on Vladimir Nabokovin pedofiliaa käsittelevä romaani Lolita (1956).
Ilmaisua käytettiin ensimmäistä kertaa vuonna 1896. Pariisissa kukoistanut Belle Époque (”kaunis aika”, 1871–1914) tuli kuuluisaksi succès de scandalen maineen saaneista taiteilijoistaan ja teoksistaan.[lähde? ] Aikakauden kohuteoksista mainittakoon Pierre Louÿsin eroottinen runokokoelma Bilitisin laulut (1894), Alfred Jarryn surrealistinen näytelmä Kuningas Ubu (1896), Les Fauves (”villieläimet”) -taiteilijaryhmän näyttely Salon d'Automnessa (1905)  sekä Igor Stravinskyn primitivistinen baletti Kevätuhri (1913). Succès de scandaleksi on kuvailtu myös Richard Straussin oopperaa Salomé (1905), joka perustui Oscar Wilden ranskankieliseen näytelmään (1893) ja sai ensi-iltansa Dresdenissä.
Esimerkiksi Kuningas Ubun ja Kevätuhrin kantaesitysten kerrotaan johtaneen valtaviin mellakoihin, kun sovinnainen porvariyleisö suuttui esitysten kokeellisesta muodosta ja moraalittomana pidetystä sisällöstä. Jälkeenpäin on kuitenkin kyseenalaistettu, tapahtuiko tällaista todellisuudessa lainkaan. Kyseessä vaikuttaisi olevan näkyvyyden toivossa kehitelty legenda, joka on vuosien mittaan saanut yhä mielikuvituksellisempia muotoja. Yleisö saattoi todellisuudessakin olla järkyttynyt ja huudella kesken esityksen, mutta väkivaltaisesta käytöksestä ei ole todisteita. Myytti avantgarden kuohuttavuudesta on tästä huolimatta ollut keskeinen osa lajityypin itseymmärrystä.
Succès de scandalen kaltaista ajatusta heijastelee lausahdus ”kaikki julkisuus on hyvästä”, jonka väitetään olevan yhdysvaltalaisen liikemiehen P. T. Barnumin lanseeraama. Sitaatin alkuperästä ei kuitenkaan ole varmuutta. Käytännössä skandaalimainen julkisuus on nostanut Mae Westin ja Paris Hiltonin kaltaisia yksityishenkilöitä julkisuuteen, mutta toisaalta myös aiheuttanut suuria taloudellisia haittoja julkisuuskuvaansa varjeleville liikeyrityksille.
Aiheesta muualla

The Art and Popular Culture Encyclopedia: Succès de scandale
Swords and Sandals II: Emperor’s Reign

Swords and Sandals II: Emperor’s Reign on vuonna 2007 ilmestynyt tietokoneroolipeli. Edeltäjänsä tavoin se on gladiaattoripeli, jossa pitää kehittää oma gladiaattori, ja taistella sillä muita vastaan. Pelissä voi ostaa miekkoja, kirveitä, nuijia, ritsoja, jousipyssyjä, haarniskoja, taikoja ja juomia. Pelin voi ladata maksua vastaan omalle koneelle tai sitä voi pelata verkossa. Verkkopelissä ei ole tallennusmahdollisuutta.
Super Mario 3D Land

| Super Mario 3D Land |
| --- | --- |

Kehittäjä:  Nintendo EAD Tokyo
Julkaisija:  Nintendo
Jakelija:  Nintendo eShop
Tuottaja:  Yoshiaki Koizumi
Säveltäjä:  Asuka Hayazaki Mahito Yokota Shigetoshi Gohara Takeshi Hama Yuya Takezawa
Pelisarja:  Super Mario
Julkaistu:  JP 3. marraskuuta 2011 NA 13. marraskuuta 2011 EU 18. marraskuuta 2011 AUS 24. marraskuuta 2011
Lajityyppi:  tasohyppely
Pelimuoto:  yksinpeli
Ikäluokitus:  PEGI: 3+
Alusta:  Nintendo 3DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Super Mario 3D Land (スーパーマリオ3Dランド, Sūpā Mario Surī Dī Rando) on Nintendo EAD Tokyon kehittämä ja Nintendon julkaisema Mario-pelisarjan tasohyppelypeli. Peli julkaistiin Nintendo 3DS:lle Japanissa 3. marraskuuta 2011, Pohjois-Amerikassa 13. marraskuuta, Euroopassa 18. marraskuuta ja Australiassa 24. marraskuuta. Pelille julkaistiin loppuvuonna 2013 jatko-osa, Super Mario 3D World.
Peli paljastettiin Nintendon Keynote-konferenssin aikana 2011 Game Developers Conferencessa San Franciscossa. Peli yhdistää sekä elementtejä että perinteitä kaksiulotteisista Mario-peleistä ja vapaasti kuljettavista kolmiulotteisista Mario-peleistä.
Pelaaminen

Super Mario 3D Land poikkeaa aiemmista 3D-tasohyppelyistä huomattavasti, sillä kentät ovat aiempien pelien kenttiä suoraviivaisempia. Tasoissa on aikaraja ja ne loppuvat perinteisesti lipputankoihin. Kun Mario häviää tason, ilmestyy ruudulle teksti ”Too Bad”. Pelistä löytyy myös aiempien Mario-pelien tapaan putkia, joista pääsee uusiin paikkoihin. Pelistä löytyy myös 2D-pelien tapaan bonuskenttiä, jotka ovat taivaassa pilvien päällä. Grafiikat muistuttavat suuresti Super Mario Galaxy -pelejä.
Super Mario 3D Land sisältää vanhoja klassisia lisävoimia ja uusia. Pelissä Marion lisävoimia ovat jo ennestään tutut Fire Mario ja Invincible Mario, sekä Super Mario Bros 3:sta tuttu Tanooki Mario. Uusia lisävoimia ovat Boomerang Mario, joka pystyy heittelemään bumerangeja. Pelissä esiintyy myös propellilaatikko, jolla Mario voi lentää.
Jokaisesta tasosta löytyy kolme Star Medal -kolikkoa, jotka ovat perineet ulkomuotonsa Super Mario Galaxyn Comet Medaleista. Kolikot on piilotettu tasoihin ja päästäkseen pelin kokonaan läpi, on pelaajan löydettävä nämä kaikki jokaisesta tasosta.
Super Mario 3D Land hyödyntää Nintendo 3DS:n kolmiulotteisuutta, pelaaja voi nähdä kentissä olevat syvyydet tarkemmin sen ollessa päällä.
Juoni

Myrskyisenä yönä prinsessa Peachin linnan lähellä olevasta lehtipuusta lentelee ilmaan Tanooki-lehtiä. Seuraavana aamuna Mario saa viestin, jossa Bowser kertoo kidnapanneensa prinsessan. Mario lähtee pelastustoimiin ja Bowser kätyreineen ovat jälleen valmiita pysäyttämään Marion matkan, tällä kertaa käyttäen Tanooki-lehtiä. Kun Mario saa pelastettua prinsessan Bowserin kynsistä, saa hän viestin, jossa paljastuu Luigin olevan kaltereiden takana. Nyt Marion on pelastettava myös Luigi.
Vastaanotto

Pelillä on keskiarvona GameRankingsissa 90.09 % ja Metacriticissä 90/100. IGN antoi pelille arvosanaksi 9.5/10 ja totesi, että ”jos omistat 3DS:än, sinulla ei ole valintaa – sinun yksinkertaisesti täytyy omistaa tämä peli”. GameSpot antoi pelille arvosanaksi 8/10, GameTrailers 9.2/10 ja Game Informer 9.5/10.
Suomessa Pelaaja antoi pelille arvosanaksi 9/10 ja sanoi pelin olevan ”rautaisella ammattitaidolla valmistettu tasohyppelypeli, joka tarjoaa runsaasti virikkeitä ja viihdykettä”. Gamereactor antoi myös 9/10 ja totesi, että ”Super Mario 3D Land ei ole vain hyvä, se on erinomainen tulkinta Mariosta 3D-konsolilla. Peli kuuluukin likimain jokaisen Nintendo 3DS:n omistajan hyllyyn ja samalla se tarjoaa hyvän syyn konsolin ostoon. Lyhyesti sanottuna Super Mario 3D Land loikkaa ja osuu.” Konsolifin antoi arvosanaksi neljä tähteä viidestä
Peliä on myyty 31. maaliskuuta 2014 mennessä yhteensä 9,27 miljoonaa kappaletta.
Aiheesta muualla

Virallinen sivusto (englanniksi)
Peli Super Mario Wikissä (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Sziget

Szigetin päälava vuonna 2008.
Sziget (suom. saari) on musiikkifestivaali, joka järjestetään vuosittain elokuussa Óbudansaarella Budapestissa. Festivaali kestää viikon ja siellä on viime vuosina ollut yli tuhat esiintyjää. Vuonna 2011 tapahtuma valittiin Euroopan parhaaksi suureksi festivaaliksi.
Sziget järjestettiin ensimmäisen kerran vuonna 1993 melko pienimuotoisena opiskelijatapahtumana, mutta 1990-luvun loppuun mennessä siitä oli tullut yksi Euroopan laajimmista ja suurimmista musiikkifestivaaleista. Noin puolet kävijöistä tulee Unkarin ulkopuolelta, eniten Ranskasta, Britanniasta, Saksasta, Italiasta, Alankomaista ja Irlannista. Vuonna 2009 Szigetissä kävi kuuden päivän aikana yhteensä noin 390 000 henkeä, enimmillään 70 000 vuorokaudessa. Vuonna 2011 katsojia oli 380 000–390 000.
Ignazio Silone

| Ignazio Silone> Secondo Tranquilli |
| --- | --- |
 Ignazio Silone
Henkilötiedot
Syntynyt: 1900 Pescina de Marsi, L'Aquila, Italia
Kuollut: 1978 (77–78 vuotta) Geneve, Sveitsi
Ammatti:  kirjailija
Kirjailija
Tuotannon kieli: italia
Aiheesta muualla
www.silone.it
Löydä lisää kirjailijoitaKirjallisuuden teemasivulta
Ignazio Silone, oik. Secondo Tranquilli, (1900 Pescina de Marsi, L'Aquila, Italia – 1978 Geneve, Sveitsi) oli italialainen kirjailija ja toimittaja.
Silonen vanhemmat ja sisarukset kuolivat maanjäristyksessä. Hän kamppaili pientilallisten puolesta ja työskenteli toimittajana. Hän toimi fasismia vastaan ja joutui lähtemään Sveitsiin maanpakoon. Hän oli perustamassa Italian kommunistista puoluetta mutta erosi siitä 1931. Hän oli edustajainhuoneen jäsen. Omaelämäkerrallisessa teoksessa Uscita di seccurezza (1965) hän käsittelee eroaan kommunistisesta puolueesta.
Suomennetut teokset

Leipä ja viini (Pane e vino, 1937), suom. Ilmari Lahti, Helsinki: Tammi 1946
Aiheesta muualla

Kuvia tai muita tiedostoja aiheesta Ignazio Silone Wikimedia Commonsissa
Szczepan Kupczak

| Szczepan Kupczak |
| --- | --- |

Henkilötiedot
Syntynyt: 29. marraskuuta 1992 (ikä 31) Juszczyna, Puola
Uran tiedot
Seura:  AZS-AWF Katowice
Laji:  yhdistetty 
Maailmancup
Kaudet:  2013–
Paras sijoitus:  13.
Voitot:  0
Palkintokorokkeella:  0
 Tietolaatikko päivitetty 26. marraskuuta 2017 
| Mitalit> Maa:  Puola.Miesten yhdistetty.Universiadit  | Mitalit> Maa:  Puola.Miesten yhdistetty.Universiadit  | Mitalit> Maa:  Puola.Miesten yhdistetty.Universiadit  | Maa:  Puola> Miesten yhdistetty. |
| --- | --- | --- | --- |
|  Kultaa | Trentino 2013 | joukkuekilpailu |  |
|  Pronssia | Štrbské Pleso 2015 | normaalikilpailu |  |
Szczepan Kupczak (s. 29. marraskuuta 1992 Juszczyna) on puolalainen yhdistetyn hiihtäjä. Hän edustaa AZS-AWF Katowice -seuraa.
Kupczak debytoi maailmancupissa marraskuussa 2013 Rukalla ollen suurmäen kilpailussa sijalla 35. Ensimmäiset pisteensä hän saavutti joulukuussa 2015 Lillehammerin suurmäen kilpailusta sijoittuen sijalle 20. Hän johti kilpailua mäkiosuuden jälkeen. Parhaimmillaan hän on ollut 13:s Rukan suurmäen ja 5 kilometrin hiihdossa marraskuussa 2017.
Kupczak sijoittui sijalle 37 normaalikilpailussa vuoden 2015 MM-kilpailuissa Falunissa. Hän saavutti kultaa joukkuekilpailusta vuoden 2013 talviuniversiadeista Trentinosta ja pronssia normaalikilpailusta vuoden 2015 talviuniversiadeista Štrbské Plesosta.
Itch (EP)

| Itch Radiohead |
| --- | --- | --- |

EP-levyn tiedot
 Julkaistu: 1. kesäkuuta 1994
 Tuottaja(t): Sean Slade Paul Q. Kolderie Chris Hufford James Warren 7 Radiohead
 Tyylilaji: Rock
 Kesto: 26.35
 Levy-yhtiö: EMI TOCP-8285
Radioheadin muut julkaisut
| Pablo Honey 1993 | Itch 1994 | My Iron Lung 1994 |
Itch on Radioheadin EP, joka julkaistiin Japanissa 1. kesäkuuta 1994. EP ei sisällä uutta materiaalia, mutta julkaisun versiot kappaleista "Killer Cars", "You" ja "Vegetable" oli julkaistu aikaisemmin vain erittäin harvinaisella "Creep"in 12" vinyyli-versiolla. Se sisältää Yhdysvaltojen version "Stop Whispering"ista, jossa on kielisoitin ja hitaampi tempo. EP:n kolme livekappaletta nauhoitettiin Metrossa Chicagossa.
Kappaleet

"Stop Whispering" (Yhdysvaltojen versio) – 4:13
"Thinking About You" – 2:17
"Faithless, the Wonder Boy" – 4:09
"Banana Co." – 2:26
"Killer Cars" (Live) – 2:17
"Vegetable" (Live) – 3:12
"You" (Live) – 3:38
"Creep" (akustinen) – 4:19
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller
In the Woods

| In the Woods Eva & Manu |
| --- | --- | --- |

EP-levyn tiedot
 Julkaistu:  18. tammikuuta 2019 (digitaalinen)  8. maaliskuuta 2019 (LP) 
 Formaatti: LP digitaalinen lataus
 Tyylilaji: pop
 Kesto: 23.03
 Levy-yhtiö: Fried Music
 Levymerkki: Capitol Records
Eva & Manun muut julkaisut
| Cinnamon Hearts 2014 | In the Woods 2019 | III 2021 |
In the Woods on ranskalais-suomalaisen popduon Eva & Manun vuonna 2019 julkaistu EP.
EP on kirjoitettu, äänitetty ja tuotettu raaseporilaisella mökilläselvennä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Sins | Emmanuel Laudic, Eva Louhivuori | 4.26 |  |  |  |  |  |  |
| 2. | Grow Old | Laudic, Louhivuori | 3.32 |  |  |  |  |  |  |
| 3. | Mamie | Laudic, Louhivuori | 4.49 |  |  |  |  |  |  |
| 4. | Woods | Laudic, Louhivuori, Jesper Geitel | 3.42 |  |  |  |  |  |  |
| 5. | Weightless | Laudic, Louhivuori | 3.21 |  |  |  |  |  |  |
| 6. | I Won't Let You Down | Laudic, Louhivuori | 3.33 |  |  |  |  |  |  |
Håkon Endreson

| Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Maa:   Norja> Miesten voimistelu. |
| --- | --- | --- | --- |
|  Hopeaa | Antwerpen 1920 | joukkuekilpailu, vapaa systeemi |  |
Håkon Riofe Endreson (16. helmikuuta 1891 Vestre Aker – 18. maaliskuuta 1970 Bærum) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.
Szczytnon piirikunta

Szczytnon piirikunta (puol. powiat szczycieński) on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 69 376. Piirikunnan ainoa kaupunkikunta on hallintokeskus Szczytno. Seitsemän maalaiskuntaa ovat Dźwierzuty, Jedwabno, Pasym, Rozogi, Świętajno, Szczytno sekä Wielbark ja niissä on kylien lisäksi kaksi kaupunkia; Pasym ja Wielbark.
Szczytnon piirikunnalla on yhteistä rajaa Mrągowon, Piszin, Ostrołękan, Przasnyszin, Nidzican ja Olsztynin piirikuntien kanssa.
Szczytnon piirikunnan pinta-alasta arviolta 50,5 prosenttia oli metsän peitossa vuonna 2018. Vuoden keskilämpötila on 6,6 celsiusastetta. Heinäkuun keskilämpötila on 17,7 celsiusastetta ja tammikuun −3,5 astetta. Vuotuinen sademäärä on noin 600 millimetriä.
Szczytnon piirikunnan työttömyysaste oli vuoden 2018 lopussa 8,7 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Szczytnon piirikunnassa arvioitiin olevan 69 376 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 71 365 ja sen ennakoidaan vuoteen 2050 mennessä pienenevän 57 529 asukkaaseen. Alle 18-vuotiaiden arvioitiin vuoden 2019 lopussa muodostaneen 18,4 prosenttia piirikunnan väestöstä, työikäisten 62,3 prosenttia ja eläkeikäisten 19,3 prosenttia väestön keski-iän ollessa 40,8 vuotta. Elävänä syntyneiden määrä oli vuonna 2019 yhteensä 658 lasta.
Sutela (Pietari)

Sutela (ven. Волкова деревня, Volkova derevnja) on entinen inkerinsuomalainen kylä ja historiallinen kaupunginosa Pietarin kaupungin alueella. Se sijaitsee Obvodnyi-kanavan eteläpuolella Moskovan ja Vytebskin rautateiden välissä Sutelanjoen (ven. Волковка, Volkovka) rannalla. Kylä kuului Pietarin Pyhän Marian seurakuntaan.
Vuonna 1756 Sutelan lähelle perustettiin ortodoksinen ja luterilainen Volkovon hautausmaa (ven. Волковские кладбища, Volkovskije kladbištša), jotka ovat kaupungin vanhimpia edelleen käytössä olevia hautapaikkoja.
Aiheesta muualla

Sutela Pietari-tietosanakirjassa (venäjäksi)
Sutelan hautausmaat Pietari-tietosanakirjassa (venäjäksi)
Successive Reflexes

| Successive Reflexes Liquid Liquid |
| --- | --- | --- |

EP-levyn tiedot
 Julkaistu: 15. joulukuuta 1981
 Formaatti: 12"-single
 Tyylilaji: no wave   dance-punk   funk   dub   post-punk
 Kesto: 14.42
 Levy-yhtiö: 99 Records
Liquid Liquidin muut julkaisut
| Liquid Liquid 1981 | Successive Reflexes 1981 | Optimo 1983 |
Successive Reflexes on New Yorklaisen dance-punk-yhtye Liquid Liquidin ep-albumi, joka julkaistiin vuonna 1981. Albumin kaikki kappaleet on julkaistu uudelleen kokoelma-albumeilla Liquid Liquid (1997) sekä Slip in and Out of Phenomenon (2008).
Kappaleet

Lock Groove (In) – 4.01
Lock Groove (Out) – 4.01
Push – 1.57
Zero Leg – 2.31
Eyes Sharp – 2.12
Kokoonpano

Salvatore Principato – laulu
Richard McGuire – bassokitara
Dennis Young – marimba
Scott Hartley – rummut
Håkan Poppius

Carl Gustav Håkan Poppius (26. tammikuuta 1927 Viipuri – 21. heinäkuuta 2019 Helsinki) oli suomalainen lääkäri ja professori.
Poppiuksen vanhemmat olivat metsänhoitaja Carl Ivar Poppius ja Märta Wangel. Hän avioitui 1952 Birgit Maj Emilia Gebhardin kanssa. Poppius pääsi ylioppilaaksi 1944 ja valmistui lääketieteen lisensiaatiksi 1954. Keuhkosairauksiin hän erikoistui 1958. 1950-luvun lopulla hän opiskeli myös Keski-Euroopassa ja Pohjoismaissa. Vuonna 1962 hänestä tuli Marian sairaalan apulaislääkäri. Poppius oli Helsingin yliopiston tuberkuloosi- ja keuhkosairausopin professori 1981–1992.
Kirjallisuutta

Kuoppala, Janne: Kylmäkääreistä keuhkolääketieteeksi: Suomen Keuhkolääkäriyhdistys ja keuhkolääketieteen kehitys 1900-luvulla. Oulun yliopisto, 2016.
Aiheesta muualla

Håkan Poppiuksen muistokirjoitus Helsingin Sanomissa
JMJD2C

JMJD2C on eräs ihmisen geeneistä. Geeni sijaitsee kromosomissa 9p24.1 
Geeni assosioituu autismiin. Geeni jakautuu 21 eksoniin. Geenio koodaa GASC1 proteiineja, jotka puolestaan säätelevät geenien transkriptiota ottamalla pois  histoniproteiinien metyyliryhmiä, jotka pakkaavat kromatiineja.